A BIZOTTSÁG 2002/97/EK IRÁNYELVE

(2002. december 16.)

a 86/362/EGK, 86/363/EGK és a 90/642/EGK tanácsi irányelv mellékletének a gabonafélékben, állati eredetű élelmiszerekben és egyes növényi eredetű termékekben - többek között a gyümölcsökben és zöldségekben -, illetve azok felületén található peszticid-szermaradványok (2,4-D, triaszulfuron és tifenszulfuron-metil) megengedett legmagasabb mértékének meghatározása tekintetében történő módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2002/79/EK bizottsági irányelvvel[1] módosított, a gabonafélékben, illetve azok felületén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/362/EGK tanácsi irányelvre[2] és különösen annak 10. cikkére,

tekintettel a legutóbb a 2002/79/EK bizottsági irányelvvel módosított, az állati eredetű élelmiszerekben, illetve azok felületén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/363/EGK tanácsi irányelvre[3] és különösen annak 10. cikkére,

tekintettel a legutóbb a 2002/79/EK bizottsági irányelvvel módosított, az egyes növényi eredetű termékekben - többek között a gyümölcsökben és zöldségekben -, illetve azok felületén található peszticid-szermaradványok megengedett legmagasabb mértékének meghatározásáról szóló, 1990. november 27-i 90/642/EGK tanácsi irányelvre[4] és különösen annak 7. cikkére,

tekintettel a legutóbb a 2002/81/EK bizottsági irányelvvel[5] módosított, a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre[6] és különösen annak 4. cikke (1) bekezdésének f) pontjára,

mivel:

(1) A 2001/103/EK[7], a 2000/66/EK[8], és a 2001/99/EK[9] bizottsági irányelv a 2,4-D, a triaszulfuron és a tifenszulfuron-metil létező hatóanyagot (az érintett hatóanyagokat) rendre mint gyomirtó szerként használható szert vette fel a 91/414/EGK irányelv I. mellékletébe, de azon különleges feltételek meghatározása nélkül, amelyek hatással vannak az ezeket a hatóanyagokat tartalmazó növényvédő szerekkel kezelt növényekre.

(2) Az érintett hatóanyagok felvétele a 91/414/EGK irányelv I. mellékletébe a tervezett alkalmazásra vonatkozóan szolgáltatott információk értékelésén alapult. Az ilyen alkalmazásra vonatkozó információkat az egyes tagállamok a 91/414/EGK irányelv 4. cikke (1) bekezdésének f) pontjával összhangban nyújtották be. A rendelkezésre álló információt felülvizsgálták, és elegendőnek találták az egyes maximális maradékanyag-határértékek rögzítéséhez.

(3) Amennyiben nem létezik közösségi maradékanyag-határérték vagy ideiglenes maximális maradékanyag-határérték, akkor a 91/414/EGK irányelv 4. cikke (1) bekezdésének f) pontjával összhangban a tagállamok ideiglenes nemzeti maradékanyag-határértéket állapítanak meg az adott hatóanyagot tartalmazó növényvédő szer engedélyezéséhez.

(4) A szóban forgó hatóanyagnak a 91/414/EGK irányelv I. mellékletébe történő felvétele tekintetében a vonatkozó technikai és tudományos értékelést bizottsági felülvizsgálati jelentés formájában véglegesítették. A jelentést a 2,4-D esetében 2001. október 2-án, a triaszulfuron esetében 2000. július 13-án, a tifenszulfuron-metil esetében pedig 2001. június 29-én véglegesítették. A jelentések a megengedhető napi bevitelt (ADI) a 2,4-D esetében 0,05 mg/testtömeg kg/napban, a triaszulfuron esetében 0,01 mg/testtömeg kg/napban, a tifenszulfuron-metil esetében pedig 0,01 mg/testtömeg kg/napban határozták meg. Az érintett hatóanyagokkal kezelt élelmiszer-termékek fogyasztói teljes élettartam alatti kitettségének a közösségi eljárások szerinti vizsgálata és kiértékelése megtörtént. Ennek során az alkalmazott módszertant illetően figyelembe vették az Egészségügyi Világszervezet által közzétett iránymutatásokat[10] és a növényügyi tudományos bizottság véleményét[11] is. Arra a következtetésre jutottak, hogy a javasolt maradékanyag-határértékek nem vezetnek a megállapított ADI-k túllépéséhez. A szóban forgó hatóanyagoknak a 91/414/EGK irányelv I. mellékletébe történő felvételét megelőző értékelések és megbeszélések során nem észleltek olyan akut toxikus hatásokat, amelyek akut referenciadózis rögzítését tették volna szükségessé.

(5) Annak biztosítására, hogy a fogyasztó megfelelően védett legyen a termékekben, illetve azok felszínén lévő olyan maradékanyagoknak való kitettségtől, amelyekre az engedélyt nem adták ki, indokolt a 86/362/EGK, a 86/363/EGK és a 90/642/EGK irányelv hatálya alá tartozó valamennyi termék esetében az analitikai kimutathatósági határral megegyező ideiglenes maradékanyag-határértéket megállapítani.

(6) Az ilyen ideiglenes maximális maradékanyag-határértékek közösségi szintű meghatározása azonban nem mentesíti a tagállamokat az ideiglenes maximális maradékanyag-határértékeknek a 91/414/EGK irányelv 4. cikke (1) bekezdése f) pontjának, valamint VI. mellékletének megfelelő megállapítása alól. Négy év elegendő időtartam az érintett hatóanyagok további alkalmazásainak megállapítására. Ezt követően az ideiglenes maradékanyag-határértékek véglegessé válnak.

(7) Ezért a 86/362/EGK, a 86/363/EGK és a 90/642/EGK irányelv mellékleteit megfelelően módosítani kell.

(8) A Bizottság ennek az irányelvnek a tervezetét megküldte a Kereskedelmi Világszervezetnek, és a kapott észrevételeket az irányelv véglegesítésénél figyelembe vette. A Bizottság megvizsgálja egyes peszticid/termény kombinációk behozatala esetében annak a lehetőségét, hogy a benyújtott elfogadható adatok alapján maximális behozatali maradékanyag-határértékek kerüljenek megállapításra.

(9) Ez az irányelv összhangban van az Élelmiszerlánc- és Állat-egészségügyi Állandó Bizottság véleményével,

ELFOGADTA EZT AZ IRÁNYELVET:

1. cikk

A 86/362/EGK irányelv II. mellékletének A. része a következő peszticidszermaradvány-határértékekkel egészül ki:

"Peszticid-szermaradvány Határérték mg/kg-ban

2,4-D (a 2,4-D és észtereinek összege 2,4-D-ben kifejezve) 0,05* (p) gabonafélék

Triaszulfuron 0,05* (p)gabonafélék

Tifenszulfuron-metil 0,05* (p)gabonafélék

* az analitikai kimutathatóság alsó határértékét jelzi p az ideiglenes maximális maradékanyag-határértéket jelzi a 91/414/EGK irányelv 4. cikke (1) bekezdésének f) pontja szerint: ha nem történik módosítás, ez az érték ennek az irányelvnek a hatálybalépésétől számított 4 év múlva véglegessé válik."

2. cikk

A 86/363/EGK irányelv II. mellékletének B. része a következő peszticidszermaradvány-határértékekkel egészül ki:

"Peszticid-szermaradvány Határérték mg/kg-ban

Az I. mellékletben felsorolt, a 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 és 1602 KN-kód alá sorolt hús, beleértve zsír, húskészítmény, belsőség és állati zsiradék Az I. mellékletben felsorolt, a 0104, 0402, 0405 00 és 0406 KN-kód alá sorolt tej és tejtermék Az I. mellékletben felsorolt, a 0407 00 és 0408 KN-kód alá sorolt héjas friss tojás, madártojás és tojássárgája

2,4-D Vese (kivéve baromfi) 1 (p) Egyéb 0,05* (p) 0,01* (p) 0,01* (p)

* az analitikai kimutathatóság alsó határértékét jelzi p az ideiglenes maximális maradékanyag-határértéket jelzi a 91/414/EGK irányelv 4. cikke (1) bekezdésének f) pontja szerint: ha nem történik módosítás, ez az érték ennek az irányelvnek a hatálybalépésétől számított 4 év múlva véglegessé válik."

3. cikk

A 90/642/EGK irányelv II. melléklete kiegészül az ennek az irányelvnek a mellékletében szereplő, a szóban forgó hatóanyagokra vonatkozó peszticidmaradvány-határértékekkel.

4. cikk

A tagállamok legkésőbb 2003. június 30-ig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.

Ezeket a rendelkezéseket 2003. július 1-jétől alkalmazzák.

Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

5. cikk

Ez az irányelv az Európai Közösségek Hivatalos Lapjában való kihirdetését követő huszadik napon lép hatályba.

6. cikk

Ennek az irányelvnek a tagállamok a címzettjei.

Kelt Brüsszelben, 2002. december 16-án.

a Bizottság részéről

David BYRNE

a Bizottság tagja

MELLÉKLET

"Egyedi termékek csoportjai és példái, amelyekre a maximális maradékanyag-határértékek vonatkoznak Peszticid-szermaradványok és maximális maradékanyag-határértékek (mg/kg)

Triaszulfuron Tifenszulfuron-metil 2,4-D (a 2,4-D és észtereinek összege 2,4-D-ben kifejezve)

1. Hozzáadott cukrot nem tartalmazó gyümölcsök, frissen, szárítva vagy nyersen, fagyasztással tartósítva; diófélék i. CITRUSGYÜMÖLCSÖK Grapefruit Citrom Lime Mandarin (klementin és egyéb hibridek is) Narancs Pomelo Egyéb ii. FÁN TERMŐ DIÓFÉLÉK (héjasan vagy héj nélkül) Mandula Paradió Kesudió Szelídgesztenye Kókuszdió Mogyoró Ausztrál mogyoró Pekándió Mandulafenyőmag Pisztácia Dió Egyéb iii. ALMATERMÉSŰ GYÜMÖLCSÖK Alma Körte Birsalma Egyéb iv. CSONTHÉJAS GYÜMÖLCSÖK Sárgabarack Cseresznye Őszibarack (nektarin és hasonló hibridek is) Szilva Egyéb v. SZŐLŐ ÉS BOGYÓS GYÜMÖLCSÖK a) Csemege- és borszőlő Csemegeszőlő Borszőlő b) Szamóca (nem vadon termő) 0,05* (p) 0,05* (p) 0,05* (p)

c) Tüskés szárú gyümölcsök (nem vadon termő) Szeder Hamvas szeder Kaliforniai málna Málna Egyéb d) Egyéb apró és bogyós gyümölcsök (nem vadon termő) Fekete áfonya Vörös áfonya Ribiszke (vörös, fekete és fehér) Egres Egyéb e) Vadon termő bogyós- és egyéb gyümölcsök vi. VEGYES Avokádó Banán Datolya Füge Kivi Kamkvat Licsi Mangó Olívabogyó Passiógyümölcs Ananász Gránátalma Egyéb

2. Zöldség frissen vagy nyersen, fagyasztva vagy szárítva i. GYÖKÉR- ÉS GUMÓS ZÖLDSÉGEK Cékla Sárgarépa Zeller Torma Csicsóka Paszternák Petrezselyemgyökér Retek Saláta-bakszakáll Édesburgonya 0,05* (p) 0,05* (p) 0,05* (p)

Karórépa Tarlórépa Jamgyökér Egyéb ii. HAGYMÁS ZÖLDSÉGEK Fokhagyma Vöröshagyma Mogyoróhagyma Zöldhagyma Egyéb iii. GYÜMÖLCSTERMŐ ZÖLDSÉGEK a) Burgonyafélék Paradicsom Paprika Padlizsán Egyéb b) Tökfélék - ehető héjjal Uborka Angúriai uborka Cukkini Egyéb c) Tökfélék - nem ehető héjjal Sárgadinnye Közönséges tök Görögdinnye Egyéb d) Csemegekukorica iv. KÁPOSZTAFÉLÉK a) Virágos káposztafélék Brokkoli Karfiol Egyéb b) Fejes káposztafélék Kelbimbó Fejes káposzta Egyéb c) Leveles káposztafélék Kínai kel Kelkáposzta Egyéb d) Karalábé

v. LEVELES ZÖLDSÉGEK ÉS FRISS FŰSZERNÖVÉNYEK a) Saláta és hasonlók Kerti zsázsa Galambbegysaláta Fejes saláta Endívia Egyéb b) Spenót és hasonlók Spenót Mángold (Leveles fehérrépa) Egyéb c) Vízi zsázsa d) Cikória e) Fűszernövények Zamatos turbolya Metélőhagyma Petrezselyem Zellerlevél Egyéb vi. HÜVELYES ZÖLDSÉGEK (friss) Zöldbab (hüvelyben) Zöldbab (fejtett) Zöldborsó (hüvelyben) Zöldborsó (fejtett) Egyéb vii. SZÁRAS ZÖLDSÉGEK (friss) Spárga Szúrós articsóka Zeller Ánizskapor Articsóka Póréhagyma Rebarbara Egyéb vi. GOMBÁK a) Termesztett gombák b) Vadon termő gombák

3. Hüvelyesek Bab Lencse Borsó Egyéb 0,05* (p) 0,05* (p) 0,05* (p)

4. Olajos magvak Lenmag Földimogyoró Mák Szezámmag Napraforgómag Repcemag Szójabab Mustármag Gyapotmag Egyéb 0,05* (p) 0,05* (p) 0,1* (p)

5. Burgonyák Újburgonya Téli burgonya 0,05* (p) 0,05* (p) 0,05* (p)

6. Tea (A Camellia sinensis levelei és szára, szárítva, fermentálva vagy egyéb módon) 0,1* (p) 0,1* (p) 0,1* (p)

7. Komló (szárított), a komlópogácsa és az összepréseletlen por is 0,1* (p) 0,1* (p) 0,1* (p)

* Az analitikai kimutathatóság határértékét jelzi (p) az ideiglenes maximális maradékanyag-határértéket jelzi a 91/414/EGK irányelv 4. cikke (1) bekezdésének f) pontja szerint: ha nem történik módosítás, ez az érték a jelen módosítást elrendelő irányelv hatálybalépésétől számított 4 év múlva véglegessé válik."

[1] HL L 291., 2002.10.28., 1. o.

[2] HL L 221., 1986.8.7., 37. o.

[3] HL L 221., 1986.8.7., 43. o.

[4] HL L 350., 1990.12.14., 71. o.

[5] HL L 276., 2002.10.12., 28. o.

[6] HL L 230., 1991.8.19., 1. o.

[7] HL L 313., 2001.11.30., 37. o.

[8] HL L 276., 2000.10.28., 35. o.

[9] HL L 304., 2001.11.21., 14. o.

[10] A peszticid-szermaradványok étrendi bevitelét előre jelző (felülvizsgált) iránymutatásokat, amelyeket a rovarirtó-szermaradványokkal foglalkozó kódexbizottsággal együttműködve a GEMS/Élelmiszerprogram készített, az Egészségügyi Világszervezet 1997-ben hirdette ki (WHO/FSF/FOS/97.7).

[11] A növényügyi tudományos bizottság véleménye a 86/362/EGK, 86/363/EGK és a 90/642/EGK bizottsági irányelv mellékleteinek módosítására vonatkozó kérdésekről. (A növényügyi tudományos bizottság 1998. július 14-i véleménye.) (http://europa.eu.int/comm/dg24/health/sc/scp/out21_en.html).